<classify> Kiungo wa kimataifa wa DR Congo, Papy Tshishimbi jana ameteuliwa na kocha mkuu wa klabu ya Yanga Mwinyi Zahera kuwa nahodha mpya wa klabu ya Yanga. Tshishimbi anakuwa nahodha mpya akichukua mikoba ya Ibrahim Ajibu ambaye amejiunga na mahasimu wao Klabu ya Simba. Kadhalika Zahera amemteua kiungo mshambuliaji wa klabu hiyo Mrisho Ngassa kuwa nahodha msaidizi kuchukua nafasi ya Thaban Kamusoko ambaye pia ameondoka Yanga na kujiunga na Zesco United ya Zambia. Ni muda mrefu sana umepita tangu Yanga kuwa na nahodha ambaye si raia wa Tanzania. Ikumbukwe tu kitambaa cha unahodha kilivyotoka kwa Shadrack Nsajigwa kilienda Nadir Haroub Cannavaro baadaye kwa Yondani ambaye baada ya kuvuliwa unahodha akapewa Ibrahim Ajibu ambaye baada ya kuondoka ndiyo mikoba amekabidhiwa Tshishimbi.  <topic>: MICHEZO 